شبانہ اعظمی

شبانہ اعظمی (ولادت: 18 ستمبر 1950ء) بھارت کی مشہور اداکارہ ہیں۔ مشہور اردو شاعر کیفی اعظمی اور شوکت کیفی کی بیٹی اور شاعر جاوید اختر کی اہلیہ ہیں۔ شبانہ اعظمی کو ہندوستان میں ایک بہترین اداکارہ کے طور پر جانا جاتا ہے۔ انہوں نے قومی فلم ایوارڈ برائے بہترین اداکارہ پانچ بار حاصل کیا اور متعدد بین الاقوامی اعزازات جیت چکی ہیں۔ انہیں پانچ فلم فیئر ایوارڈز بھی مل چکا ہے اور انہیں ہندوستان کے تیسرے بین الاقوامی فلمی میلے میں "سنیما کی خواتین" سے بھی نوازا گیا تھا۔ 1988ء میں، حکومت ہند نے انہیں ملک کا چوتھا سب سے بڑا شہری اعزاز ، پدما شری سے نوازا۔

ابتدائی زندگی اور پس منظر 
شبانہ اعظمی 18 ستمبر، 1950ء کو بھارت کے حیدرآباد کے سید مسلم گھرانے میں پیدا ہوئیں۔اُن کے والد کیفی اعظمی ایک شاعر تھے۔ اُن کی والدہ شوکت اعظمی انڈین پیپلز تھیٹر ایسوسی ایشن سٹیج اداکارہ تھیں۔ شبانہ اعظمی کے والدین دونوں ہی کمیونسٹ پارٹی آف انڈیا کے ارکان تھے۔ شبانہ اعظی کے بھائی بابا اعظمی سینماٹو گرافر ہیں اور اُن کی بھابھی تانوی اعظمی بھی ایک اداکارہ ہیں۔ شبانہ کے والدین اسے منی کے نام سے پکارتے تھے۔ شبانہ گیارہ سال کی عمر تک منی کے نام سے ہی جانی جاتی رہیں پھر علی سردار جعفری نے انہیں شبانہ کا نام دیا۔ بابا اعظمی کو پروفیسر مقصود صدیقی نے احمر اعظمی کا نام دیا۔ شبانہ اعظمی کے والدین نے ہمیشہ فکری محرک اور نشو و نما جذبے کو فروغ دینے میں ان کی تائید کی۔

ذاتی زندگی 
1970ء کی دہائی میں شبانہ اعظمی کی منگنی بنجمن گیلانی سے ہوئی تھی لیکن بعد میں یہ منگنی ٹوٹ گئی۔ 9 دسمبر 1984ء کو اُن کی شادی شاعر جاوید اختر سے ہو گئی اور یوں وہ اختر اعظمی فلم فیملی کا حصہ بن گئیں۔ جاوید اختر کی پہلی شادی ہنی ایرانی سے ہوئی تھی۔ ہنی ایرانی سے جاوید اختر کی دو اولادیں زویا اختر اور فرحان اختر ہیں۔ شبانہ کے خاندان نےا ُن کی ایک شادی شدہ اور صاحب اولاد مرد سے شادی پر اعتراض کیا تھا۔ بھارتی فلم اداکارائیں تبو اور فرح ناز شبانہ اعظمی کی بھتیجیاں ہیں۔

فلمی زندگی 

پہلے تھیٹر میں اداکاری کی۔ پھر شیام بینیگل نے فلم انکور میں انہیں متعارف کرایا۔ اس کے بعد آرٹ فلموں میں کام کیا۔ چند کمرشل فلمیں بھی کیں لیکن انہوں نے خود کو جگمگاتی دنیا تک محدود نہیں رکھا بلکہ وہ غرباء خصوصًا کچی آبادیوں میں رہنے والوں کے مسائل کو حل کرنے کے لیے بیس سال پہلے کھڑی ہوئیں ایک طویل لڑائی لڑی اور آج ان کی کوششوں نے بے گھر افراد کو گھر دلایا۔ وہ پہلی بھارتی خاتون ہیں جنہیں 2006ء میں گاندھی انٹرنیشنل ایوارڈ سے نوازا گیا۔

فلمیں 

انہوں نے مین سٹریم اور متوازی سیمنا کی ایک سو سے زائد فلموں میں کام کیا۔ان کی کچھ منتخب فلیں درج ذیل ہیں۔

فلم فیئر ایوارڈز 
فاتح:
 1978 – فلم فیئر اعزاز برائے بہترین اداکارہ سوامی
 1984 – فلم فیئر اعزاز برائے بہترین اداکارہ ارتھ
 1985 – فلم فیئر اعزاز برائے بہترین اداکارہ بھاؤنا
 2006 – فلم فیئر حاصل زیست اعزاز
 2017 - فلم فیئر اعزاز برائے بہترین معاون اداکارہ نیئرجا
نامزدیاں:
 1975 – فلم فیئر اعزاز برائے بہترین اداکارہ ،انکار
 1981 – فلم فیئر اعزاز برائے بہترین اداکارہ، تھوڑی سی بیوفائی
 1984 – فلم فیئر اعزاز برائے بہترین اداکارہ، موسم
 1984 – فلم فیئر اعزاز برائے بہترین اداکارہ ، اوتار
 1984 – فلم فیئر اعزاز برائے بہترین اداکارہ ،منڈی
 1985 – فلم فیئر اعزاز برائے بہترین اداکارہ، سپارس
 2003 – فلم فیئر کا بہترین ولن ایوارڈ، مکڑی
 2004 – فلم فیئر اعزاز برائے بہترین معاون اداکارہ، تہذیب

بیرونی روابط 

 

1950ء کی پیدائشیں
اعظم گڑھ کی شخصیات
بقید حیات شخصیات
بیسویں صدی کی بھارتی اداکارائیں
بھارتی اسٹیج اداکارائیں
بھارتی فعالیت پسند خواتین
بھارتی فلمی اداکار
بھارتی فلمی اداکارائیں
بھارتی مسلم شخصیات
پدم بھوشن وصول کنندگان
پدم شری وصول کنندگان
دہلی کی شخصیات
سینٹ زیوئرز کالج، ممبئی کے فضلا
علوم و فنون میں پدما بھوشن اعزاز وصول کردہ شخصیات
فلم اینڈ ٹیلی ویژن انسٹی ٹیوٹ آف انڈیا کے فضلا
فلم فیئر فاتحین
فنون میں پدم شری وصول کنندگان
کامنز زمرہ جس کا ربط ویکی ڈیٹا پر ہے
ممبئی یونیورسٹی کے فضلا
ہندی سنیما کی اداکارائیں
حیدرآباد، بھارت کی اداکارائیں
راجیہ سبھا کی خواتین ارکان
فلم فیئر حاصل زیست اعزاز یافتگان